
Es-selamu alejkum! Poštovani šejh, molim te da mi, ako nađeš vremena daš svoje mišljenje o sljedećem. Naime nedavno se odvijao razgovor oko toga što je jedan brat podigao kamatni kredit kod banke. Nedugo zatim se pokajao od toga, moli Allaha za oprost, te je bilo govora o tome da možda ima mogućnost da nađe novac da taj kredit “zatvori”. Naša nedoumica je bila oko sljedećeg: ako je već urađen taj grijeh, postoji opcija da se kamate (u okviru rata) plaćaju godinama, ili da se odjednom plati kompletan dug sa kamatama, pa koja je opcija sigurnija za ***[Ahiret](https://pitajucene.com/search/ahiret/questions/ "Pretraži pitanja o ahiretu")*** i postoji li nada u Allahov oprost toga grijeha, ako se insan iskreno pokajao i kako reče “… ako ne bude drugog izlaza, svake će sekunde strahovati od Allahove srdžbe i moliti Ga za oprost sve dok ga ne otplati”. Allah ti dao svako dobro ovoga i onoga svijeta. Es-selamu alejkum!


* 
* 
* 
* 
* 
* 
* 

 
Kako je bolje vratiti kamatni kredit?

Ve alejkumus-selam! Ako se pokajao, onda treba nastojati što prije da se toga kutariše, a ako nije u mogućnosti, neka vraća kako može, neće ga Allah teretiti nakon pokajanja za ono što nije u mogućnosti. Onaj ko se pokaje iskreno, Allah će mu oprostiti sve grijehe, ma koliko veliki bili.


 


Odgovorio hfz. mr. ***[Amir I. Smajić](https://pitajucene.com/search/Amir+Smaji%C4%87/answers/ "Pretraži odgovore od Amir I. Smajić")*** <https://amir-smajic.blogspot.com>


